stanford-oval/wikipedia huggingface dataset:
Time Flies... 1994–2009

| Time Flies> .. 1994–2009 Oasis |
| --- | --- | --- |

Kokoelmalevyn tiedot
 Äänitetty : 1993–2008
 Julkaistu: 14. kesäkuuta 2010
 Formaatti: CD, digitaalinen lataus
 Tuottaja(t): Oasis, Owen Morris, Dave Sardy, Mark Coyle, Dave Batchelor, Mark Stent
 Tyylilaji: alternative rock, brittipop, psykedeelinen rock
 Kesto: 133.45
 Levy-yhtiö: Big Brother Recordings
Listasijoitukset
  Britannia: 1.  Irlanti: 3.   Suomi: 45.
Oasiksen muut julkaisut
| Dig Out Your Soul 2008 | Time Flies... 1994–2009 2010 |   |
Time Flies... 1994–2009 on brittiläisen rockyhtye Oasiksen kokoelma-albumi, joka julkaistiin kesäkuussa 2010. Se sisältää kaikki 26 Britanniassa julkaistua singleä vuosilta 1994–2009. Deluxe Edition sisältää kaikki yhtyeen 36 musiikkivideota ja videomateriaalia yhtyeen esiintymisestä Lontoon Roundhousessa vuonna 2009.
Kappaleet

Kaikki kappaleet kirjoittanut Noel Gallagher, ellei toisin mainita.
Kappaleet > CD1

|  |
| --- | --- | --- | --- | --- | --- | --- | --- | --- | --- |
| Nro | Nimi | Albumilta | Kesto |  |  |  |  |  |  |
| 1. | Supersonic | Definitely Maybe (1994) | 4.44 |  |  |  |  |  |  |
| 2. | Roll with It | (What’s the Story) Morning Glory? (1995) | 3.59 |  |  |  |  |  |  |
| 3. | Live Forever | Definitely Maybe (1994) | 4.36 |  |  |  |  |  |  |
| 4. | Wonderwall | (What’s the Story) Morning Glory? (1995) | 4.19 |  |  |  |  |  |  |
| 5. | Stop Crying Your Heart Out | Heathen Chemistry (2002) | 5.02 |  |  |  |  |  |  |
| 6. | Cigarettes & Alcohol | Definitely Maybe (1994) | 4.51 |  |  |  |  |  |  |
| 7. | Songbird (säv. ja san. Liam Gallagher)  | Heathen Chemistry (2002) | 2.09 |  |  |  |  |  |  |
| 8. | Don’t Look Back in Anger | (What’s the Story) Morning Glory? (1995) | 4.50 |  |  |  |  |  |  |
| 9. | The Hindu Times | Heathen Chemistry (2002) | 3.52 |  |  |  |  |  |  |
| 10. | Stand by Me | Be Here Now (1997) | 5.59 |  |  |  |  |  |  |
| 11. | Lord Don’t Slow Me Down | ”Lord Don’t Slow Me Down” -single (2007) | 3.19 |  |  |  |  |  |  |
| 12. | Shakermaker | Definitely Maybe (1994) | 5.10 |  |  |  |  |  |  |
| 13. | All Around the World | Be Here Now (1997) | 9.41 |  |  |  |  |  |  |
Kappaleet > CD2

|  |
| --- | --- | --- | --- | --- | --- | --- | --- | --- | --- |
| Nro | Nimi | Albumilta | Kesto |  |  |  |  |  |  |
| 1. | Some Might Say | (What’s the Story) Morning Glory? (1995) | 5.28 |  |  |  |  |  |  |
| 2. | The Importance of Being Idle | Don’t Believe the Truth (2005) | 3.42 |  |  |  |  |  |  |
| 3. | D’You Know What I Mean? | Be Here Now (1997) | 7.44 |  |  |  |  |  |  |
| 4. | Lyla | Don’t Believe the Truth (2005) | 5.12 |  |  |  |  |  |  |
| 5. | Let There Be Love | Don’t Believe the Truth (2005) | 5.26 |  |  |  |  |  |  |
| 6. | Go Let It Out | Standing on the Shoulder of Giants (2000) | 4.38 |  |  |  |  |  |  |
| 7. | Who Feels Love? | Standing on the Shoulder of Giants (2000) | 5.44 |  |  |  |  |  |  |
| 8. | Little by Little | Heathen Chemistry (2002) | 4.53 |  |  |  |  |  |  |
| 9. | The Shock of the Lightning | Dig Out Your Soul (2008) | 5.04 |  |  |  |  |  |  |
| 10. | She Is Love | Heathen Chemistry (2002) | 3.13 |  |  |  |  |  |  |
| 11. | Whatever (säv. ja san. Noel Gallagher ja Neil Innes)  | ”Whatever”-single (1994) | 6.20 |  |  |  |  |  |  |
| 12. | I’m Outta Time (säv. ja san. Liam Gallagher)  | Dig Out Your Soul (2008) | 4.09 |  |  |  |  |  |  |
| 13. | Falling Down | Dig Out Your Soul (2008) | 4.27 |  |  |  |  |  |  |
| 14. | Sunday Morning Call (piiloraita)  | Standing on the Shoulder of Giants (2000) | 5.14 |  |  |  |  |  |  |
Japanin julkaisu sisältää lisäksi kappaleen ”Don’t Go Away” ja Yhdysvaltain julkaisu sisältää kappaleen ”Champagne Supernova”.
Listasijoitukset

| Lista | Paras sijoitus | Viikkoja listalla |
| --- | --- | --- |
|  Itävallan Ö3-albumilista | 22. | 6 |
|  Belgian Ultratop-albumilista | 11. | 6 |
|  Tanskan Hitlisten-albumilista | 18. | 2 |
|  Alankomaiden MegaCharts-albumilista | 44. | 3 |
|  Suomen virallinen lista | 45. | 1 |
|  Saksan GfK-albumilista | 21. | 3 |
|  Irlannin IRMA-albumilista | 3. | 85 |
|  Italian FIMI-albumilista | 7. | 14 |
|  Uuden-Seelannin RIANZ-albumilista | 13. | 4 |
|  Portugalin AFP-albumilista | 15. | 4 |
|  Espanjan Promusicae-albumilista | 20. | 10 |
|  Sverigetopplistan (Ruotsi) | 44. | 1 |
|  Sveitsin Hitparade-albumilista | 19. | 11 |
|  Britannian albumilista | 1. | 154 |
Listasijoitusten lähde:
Tomu (hevonen)

| Tomu |
| --- | --- |
Syntynyt:  1924
Kuollut:  ei tiedossa
Sukupuoli:  tamma
Väri:  musta
Rotu:  suomenhevonen
Synnyinmaa:   Suomi
Isä:  Nuoli
Emä:  Reksu
Emänisä:  (Kuurin) Villi
Kasvattaja:  Frans Vanhatalo, Pori
Omistaja:  Frans Vanhatalo, Pori
Ohjastaja:  Frans Vanhatalo
Tasoitusennätys:  29,8
Voittosumma:  77 750 markkaa
Suurkilpailuvoittoja
 Ravikuninkuus: 1930, 1931, 1932, 1933 
Tomu (1924 – kuolinaika ei tiedossa) oli musta suomenhevostamma, jonka isä oli Nuoli, emä Reksu ja emänisä Villi. Tomu kilpaili menestyksekkäästi ravurina voittaen neljä ravikuninkuutta (1930–1933). Tamma juoksi useita Suomen ennätysaikoja parantaen sekä 3000 metrin että mailin ennätystä kerran, ja se oli ensimmäinen kilometriajan 1.30 virallisesti alittanut suomenhevonen. Sen ennätys (paras kilometriaika) oli 29,8.
Kilpaura

Tomun kasvattaja, omistaja, valmentaja ja ohjastaja oli porilainen tilanomistaja Frans Vanhatalo. Tamma aloitti kilpauransa Tampereella tammikuussa 1929 ja saavutti saman vuoden syksyllä samoin Tampereen raviradalla 2000 metrin kilpailussa ajan 3.02,8. Neljänä seuraavana vuonna se voitti ravikuninkuuden, josta oriit ja tammat tuolloin kilpailivat samassa sarjassa. Viimeisissä kuninkuusraveissaan se saavutti mailin Suomen ennätysajan 2.24,6 (kilometriaika 29,9), samana kesänä 1933 myös 3000 metrin Suomen ennätysajan 4.40,8. Kaikkiaan se osallistui kuusivuotisen kilpauransa aikana 74 kilpailuun ja saavutti 62 voittoa; kaudella 1930 se voitti kaikki 19 lähtöään. Lama-aika vähensi tuolloin kaiken aikaa kilpailutoimintaa. Tomua pidetään sotavuosia edeltäneen ajan ylivoimaisimpana suomalaisjuoksijana, ja sen merkitys Satakunnan raviurheilun nousulle oli valtava.
Kantakirjaus ja jälkeläiset

Tomu kantakirjattiin vuonna 1929. Lausunto oli seuraava: ”Rotutyyppi jotenkin tyydyttävä, pitkä kaula, korkea säkä, suora selkä, pitkä lanne, jyrkkä tasaleveä lautanen, hennot tyydyttävän kuivat jalat. Luonne ja askel hyvät.” Sen säkäkorkeudeksi mitattiin 160 cm.
Tomu sai ainakin kaksi varsaa, joista vuonna 1940 syntynyt ori Tomuri (i. Lohdutus) ravasi huippujuoksijaksi (kilometriaika 30,8) ja jatkoi sukuaan.
Tunturi Trial

Tunturi Trial oli Tunturi Super Sportin kanssa teknisesti samanlainen mopomalli. Trialin valmistus alkoi vuonna 1978. Ensimmäinen versio muistutti ulkonäöltään Super Sportia. Muun muassa etuhaarukka oli kuitenkin erilainen ja jalkatappien kiinnitys poikkesi Super Sportista. Trialissa ei myöskään ollut jarruvaloa eikä mittaristoa. Vuonna 1980 Trial sai muoviset katteet, jolloin se ei enää muistuttanut ulkonäöltään Super Sportia. Myös runko oli tässä vaiheessa jo täysin erilainen, runko oli esimerkiksi huomattavasti matalampi kuin Super Sport -mallissa käytetty. Trialin maavara oli suurempi kuin Super Sportissa, mm. jalkatappien erilaisen kiinnityksen takia. Trialin valmistus päättyi vuonna 1983. Tunturi Trial Special oli muovikatteisen Trialin kilpakäyttöön suunniteltu, harvinainen erikoisversio, jonka moottorissa oli erilaisen sylinterinkannen ansiosta 1,8 hevosvoimaa normaalin 1,5:n sijasta. Myös moottorin vääntömomentti oli suurempi.
Myös vuonna 1961 on valmistettu Tunturi Sportia vastaavaa mallia nimellä Tunturi Trial.
Trial on yksi Tunturin harvinaisimmista malleista vähäisen valmistusmäärän takia, varsinkaan vuosimallin 1978-1979 Trialeita ei ole säilynyt montakaan yksilöä. Jokainen alkuperäiskunnossa oleva Trial on säilyttämisen arvoinen harvinaisuus.
Aiheesta muualla

http://www.tunturi-trialit.net/ (Arkistoitu – Internet Archive)
http://picasaweb.google.fi/amary.ry/SuperSportit#%5Bvanhentunut+linkki%5D
Tunturien yöpuolta

| Tunturien yöpuolta Vanhoja tarinoita |
| --- | --- |
Kirjailija:  Samuli Paulaharju
Kieli:  suomi
Kustantaja:  WSOY
Julkaistu:  1934
Ulkoasu:  sid.
Sivumäärä:  195
ISBN:  978-9517461740 (2016)
Löydä lisää kirjojaKirjallisuuden teemasivulta
Tunturien yöpuolta on Samuli Paulaharjun kirjoittama novellikokoelma, jonka WSOY julkaisi vuonna 1934. Sen tarinat käsittelevät Lappia, ja niiden sisältö pohjautuu sikäläiseen tarinaperinteeseen. Kirjan tapahtumat sijoittuvat pääasiassa erämaahan ja öiseen aikaan, ja Paulaharju on sisällyttänyt tarinoihin yliluonnollisia ja kauhukirjallisiakin aineksia kummituksineen ja Lapinnoitineen.
Kaikkiaan 15 novellia sisältävä kirja jäi Paulaharjun ainoaksi puhtaasti kaunokirjalliseksi teokseksi. Se sai ilmestyessään ristiriitaiset arvostelut, mutta on toisaalta kuitenkin kirjoittajansa teoksista kansainvälisesti tunnetuin. Teos on käännetty saksaksi, englanniksi ja puolaksi.
Teoksen on julkaissut uudestaan näköispainoksena Salakirjat (2015). Suomalaisen Kirjallisuuden Seura julkaisi 2016 uudistetun laitoksen, joka sisältää esipuheen ja arvosteluja.
Salakirjat julkaisi vuonna 2018 Tunturien yöpuolta -sarjakuvateoksen. Teoksen kuvittivat Jouko Alapartanen, Lea ja Elsa-Maria Kaulanen, Petri Hiltunen ja Lauri Pitkänen. Teos on julkaistu myös englanniksi nimellä The Night’s Edge: Old Lapland Tales.
Novellit

Tunturien ikuinen vaeltaja
Paksujalka noita-vainajan ajomiehenä
Pounu-Lassin otrinki
Metsän pelästyttämä
Kieruan vanha pappi
Haavruuva huutaa
Onnen lammas
Jorpa-Ollin kuolema
Suongil, suuri noita
Vantus meren rannalla
Rikkaan-Hannun aarre
Raunan Piera taajoo manalaisen kanssa
Kutturi ja Nakkula
Lussin Pieti ja kuninkaantytär
Niilas Saaran kiroissa
Tomi Rantamäki

| Tomi Rantamäki> Henkilötiedot |
| --- | --- |
Syntynyt: 18. syyskuuta 1968 (ikä 56) Ähtäri
Uran tiedot
Pituus:  180 cm
Paino:  74 kg
Laji:  curling
Tomi Rantamäki (s. 18. syyskuuta 1968 Ähtäri) on suomalainen curlingpelaaja. Rantamäki osallistui vuoden 2018 talviolympialaisten sekaparikilpailuun Oona Kausteen kanssa. He sijoittuivat kilpailussa seitsemänneksi.
Rantamäki on toiminut Suomen Curlingliiton valmennuspäällikkönä. Vuosina 2019–2022 hän valmensi Kiinassa. Hän toimi Pekingin olympialaisissa Kiinan sekaparijoukkueen valmentajana.
Trílofo

| Trílofo Τρίλοφο |
| --- | --- |
 Trílofo
 Koordinaatit: 40°28′3″N, 22°58′10″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Thérmi
Hallinto:  
 – Asutustyyppi:  kaupunki
 – Kallikrates-koodi:  0706030101
Väkiluku (2011):  7 227
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Trílofo (kreik. Τρίλοφο, myös Trílofos, Τρίλοφος) on Kreikan kaupunki, joka kuuluu hallinnollisesti Thérmin kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 7 227 (vuonna 2011).
Trílofon pieni kaupunki sijaitsee Chalkidikín niemimaan luoteisosassa linnuntietä noin 10 kilometriä lounaaseen Thérmin kaupungista ja noin 20 kilometriä etelään Thessalonikin keskustasta. Nykyinen asutus syntyi vuonna 1923 alueelle Kreikan ja Turkin väestönvaihdossa muuttaneiden kreikkalaisevakkojen kylänä. Paikalla aiemmin olleen turkkilaiskylän nimi oli Zoumpátais (Ζουμπάταις). Nimenmuutos toteutettiin vuonna 1926.
Trílofo muodostaa myös laajemman kaupunkiyhdyskunnan (Δημοτική Κοινότητα Τριλόφου, Dimotikí Koinótita Trilófou), johon kuuluu varsinaisen Trílofon kaupungin lisäksi Áno Scholárin kylä. Koko yhdyskunnan väkiluku on 7 405.
Aiemmin kaupunki kuului Míkran kuntaan ja vuodesta 2011 lähtien Thérmin kunnan Míkran kunnallisyksikköön.
Tomi Ullgrén

| Tomi Ullgrén> Henkilötiedot |
| --- | --- |
Syntynyt: 7. kesäkuuta 1978 (ikä 46) Vantaa
Ammatti:  muusikko
Muusikko
Taiteilijanimi:  UG
Aktiivisena:  1993–
Tyylilajit:  black metal  doom metal death metal  industrial metal
Soittimet:  kitara, bassokitara
Yhtyeet:  Rapture (1997–) Shape of Despair (1998–) Impaled Nazarene (2007–) Finntroll (1997–1998) Thy Serpent (1999–2007) Diablerie (2007–)
  [ Muokkaa Wikidatassa ] [ ohje ]  
Tomi Ullgrén (s. 7. kesäkuuta 1978 Vantaa) on suomalainen metallimuusikko ja doom metal -yhtye Rapturen perustajajäsen. Hän soittaa myös Impaled Nazarenessa, Shape of Despairissa sekä Diableriessa.
Diskografia

Surrounded by these firs (1995, demo)
Demo (1995, demo)
Reh tape (1995, Reh tape)
Legend of the Wolf (1995, demo)
Moments of Honour (1997, demo)
Broken Daydream (1998, demo)
Futile (1999,  Spikefarm Records)
Songs for the Withering (2002,  Spikefarm Records)
Silent Stage (2005,  Spikefarm Records)
Alone in the Mist (1998, demo)
Promo tape (1998)
Shades of... (2000,  Spikefarm Records)
Angels of Distress (2001,  Spinefarm Records)
Illusion's Play (2004,  Spikefarm Records)
Shape of Despair (2005,  kokoelma, Spikefarm Records)
Written in My Scars (2010,  EP, Solarfall)
Shape of Despair / Before the Rain (2011,  split-albumi, Avantgarde Music)
Monotony Fields (2015,  Season of Mist)
Alone in the Mist (2016,  Season of Mist)
Return to the Void  (2022, Season of Mist)
Manifest (2007,  Osmose Productions)
Enlightenment Process (2010,  EP, Osmose Productions)
Road to the Octagon (2010,  Osmose Productions)
1990-2012 (2012,  DVD, Osmose Productions)
Die In Holland (2013,  EP, Osmose Productions)
Vigorous And Liberating Death (2014,  Osmose Productions)
Morbid Fate (2017,  EP, Osmose Productions)
Eight headed Serpent  (2021, Osmose Productions)
Reactivation (2007,  EP, Omakustanne)
Transition (2012,  EP)
Transition 2.0 (2014,  EP)
The Catalyst vol 1: Control  (2017)
Death (2000,  Spinefarm Records)
Counting Hours (2016,  DEMO,Omakustanne)
The will (2020, Ardua Music)
The wishing tomb (2024, Ardua Music)
Herää henkiin vanhat juuret  (2017, EP)
Old Spirit of Polar Night  (2018)
Disciples Of The Void (2018,  Primitive Reaction)
Aiheesta muualla

Tomi Ullgrén Encyclopaedia Metallumissa (englanniksi)
Tomi Ullgrén metalfromfinland.com -sivustolla (Arkistoitu – Internet Archive)
Tomi Ullgrén Discogsissa. (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012 
Shape of Despair
| --- | --- |
Studioalbumit:   Shades of...  Angels of Distress  Illusion's Play  Monotony Fields  Return to the Void 
Kokoelmat:   Shape of Despair 
EP:t:   Written in My Scars 
Thy Serpent
| Azhemin • Sami Tenetz • Tomi Ullgrén • Teemu LaitinenAlexi Laiho • Somnium • Börje • Pekka • Agathon Frosteus • Luopio |
| --- | --- |
Studioalbumit:  Forests of Witchery • Lords of Twilight • Christcrusher
EP:t:  Death
Split-albumit:  The Carpenter
Demot:  Frozen Memory • Into Everlasting Fire
Trypitín rotko

Trypitín rotko
Trypitín rotkon suu Trypitín rannalla.
| --- | --- |
Sijainti:  Sfakiá, Chaniá, Kreeta, Kreikka
| --- | --- |
Nimi alkuperäiskielellä:  Φαράγγι Τρυπητής
Tyyppi:  defile (käännä suomeksi) 
muokkaa - muokkaa wikitekstiä - muokkaa Wikidataa
Trypitín rotko (kreik. Φαράγγι Τρυπητής, Farángi Trypitís; myös transl. Tripitín rotko) on rotko Kreetan saarella Kreikassa. Se sijaitsee Lefká Óri -vuorten etelärinteessä Sfakián kunnassa Chanián alueyksikössä.
Rotkon varsinaisen osuuden pituus on noin neljä kilometriä. Rotko saa alkunsa Pyhän Paraskevan (Agía Paraskeví) kirkolta noin 655 metrin korkeudesta merenpinnasta laskettuna. Rotkon suu on noin viisi kilometriä itään Soúgian kylästä ja yhdeksän kilometriä länteen Agía Roumélin kylästä. Siellä sijaitsee Trypitín ranta. Rotkovaellus on haastava vaikean maaston ja erityisesti jyrkkien kohtien vuoksi.
Rotkon länsipuolella sijaitsee Agía Eirínin rotko ja itäpuolella Samarián rotko.
Tournay

| Tournay |
| --- | --- |

 vaakuna
 Tournay
 Koordinaatit: 43°11′06″N, 0°14′47″E 
Valtio:  Ranska
Alue:  Languedoc-Roussillon-Midi-Pyrénées
Departementti:  Hautes-Pyrénées
Arrondissementti:  Tarbes
Pinta-ala:  
 – Kokonaispinta-ala:  14,3 km²
Väkiluku (2013):  1 358
 – Väestötiheys:  94,8 as./km²
 
 Kunnan kotisivut 
Infobox OKVirheellinen NIMI-arvo: 
Tournay on kunta Lounais-Ranskassa Hautes-Pyrénées'n departementissa Languedoc-Roussillon-Midi-Pyrénées'n alueella.
Nähtävyyksiä

Kunnan nähtävyyksiä on Tournayssa syntyneen runoilijan Francis Jammesin syntymäkoti.
Aiheesta muualla

Kuvia tai muita tiedostoja aiheesta Tournay Wikimedia Commonsissa
Francis Jammesin syntymäkoti
Tiina Tuppurainen

Tiina Tuppurainen (s. 1982) on suomalainen toimittaja ja kirjailija. Hän on valmistunut filosofian maisteriksi Helsingin yliopistosta vuonna 2009 pääaineenaan estetiikka. Tuppurainen on työskennellyt toimittajana, toimitussihteerinä ja toimituspäällikkönä muun muassa Voi hyvin-, Trendi-, City-, Nyt-liite-, Avotakka- ja Kauneus ja terveys -lehdissä. Hän on tehnyt töitä myös kaupallisen sisällöntuotannon parissa. Tuppuraisen autofiktiivinen esikoisromaani Kuvittelen sinut vierelleni (2020) kertoo elämästä 2000-luvun alun Helsingin lesboyhteisössä ja toinen romaani Hänen valtansa alla (2021) työpaikkakiusaamisesta. Hän käsittelee tuotannossaan erityisesti hlbtiq-teemoja. Vuonna 2022 Tuppuraiselta ilmestyi kolmas romaani ja tietokirja urheilevista sateenkaarinuorista. Tuppurainen kirjoittaa myös yhteiskunnallista Tiina The Feminist -blogia.
Teokset

Tuppurainen, Tiina & Kauppinen, Antti & Paakkanen, Sanna: Liukuvoidetta ja laatuaikaa : parisuhdeopas homoksi, lesboksi tai heteroksi aikoville.  Gummerus, 2009.
Kuvittelen sinut vierelleni.  Karisto, 2020.
Hänen valtansa alla.  Karisto, 2021.
Rakkaudesta lajiin : urheilevat sateenkaarinuoret lähikuvassa.  Helsinki:  Like, 2022.  ISBN 978-951-1-40880-2.
Sinä olet perheeni.  Hämeenlinna:  Karisto, 2022.  ISBN 978-951-1-40970-0.
Aiheesta muualla

Tiina The Feminist -blogi
Tsahkaljoki

Tsahkaljoki (pohjoissaameksi Čáhkáljohka) on Enontekiöllä Tsahkaljärvestä Kilpisjärveen laskeva puro. Se on merkittävin Kilpisjärven keskeisen kyläalueen monista puroista. Joen pituus on 0,41 kilometriä.
Tsahkaljoen porrasmaiset putoukset jakautuvat noin sadan metrin matkalle. Suurin putous on yli kolme metriä korkea köngäs Tsahkaljoen yläjuoksulla. Putousten sarja on Tsahkaljärven länsipuolella Saanatunturin läheisyydessä sijaitseva nähtävyys. Pudotuskorkeutta kertyy yhteensä noin kymmenen metriä.
Tournoi de France

Tournoi de France on vuodesta 2020 lähtien pelattu Ranskan jalkapalloliiton järjestämä naisten jalkapalloturnaus. Vuoden 2021 turnaus peruttiin koronaviruspandemian johdosta.
Tulokset > 2020

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 |  Ranska | 3 | 2 | 1 | 0 | 5 | 3 | +2 | 7  |
| 2 |  Alankomaat | 3 | 0 | 3 | 0 | 3 | 3 | 0 | 3  |
| 3 |  Kanada | 3 | 0 | 2 | 1 | 2 | 3 | −1 | 2  |
| 4 |  Brasilia | 3 | 0 | 2 | 1 | 2 | 3 | −1 | 2  |
Tulokset > 2022

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 |  Ranska | 3 | 3 | 0 | 0 | 10 | 2 | +8 | 9  |
| 2 |  Alankomaat | 3 | 1 | 1 | 1 | 5 | 4 | +1 | 4  |
| 3 |  Brasilia | 3 | 0 | 2 | 1 | 2 | 3 | −1 | 2  |
| 4 |  Suomi | 3 | 0 | 1 | 2 | 0 | 8 | −8 | 1  |
Tuomas Kosonen

Tuomas Kosonen on suomalainen taloustieteilijä ja tutkimusjohtaja Palkansaajien tutkimuslaitoksella. Aiemmin hän on työskennellyt erikoistutkijana Valtion taloudellisessa tutkimuskeskuksessa ja tutkijatohtorina Massaschusetts Institute of Technologyssa. Kosonen on keskittynyt tutkimuksissaan muun muassa julkisen talouden että työmarkkinoiden kysymyksiin.
Kosonen on koulutukseltaan taloustieteiden tohtori. Hän väitteli tohtoriksi Helsingin yliopistosta vuonna 2011 otsikolla "Encouragement and discouragement - Essays on taxation and government expenditure".
Aiheesta muualla

Kososen kotisivu
Kososen tutkimukset IDEASissa
Tomi Tuomisto

| Tomi Tuomisto> Henkilötiedot |
| --- | --- |
Syntynyt: 4. toukokuuta 1990 (ikä 34) Nurmijärvi, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  186 cm
Paino:  95 kg
Seura
Seura:  Kurra Hockey
Sarja:  II-divisioona
Pelinumero:  22
Pelaajaura
Pääsarjaura:  2011–
Aik. seurat:  Kiekko-Vantaa (Mestis) HC Morzine-Avoriaz (Ranska) KooKoo (Mestis) HCK (Mestis) LeKi (Mestis) Tappara (Champions HL) HIFK (SML) Vaasan Sport (SML)
Tomi-Pekka Tuomisto (s. 4. toukokuuta 1990 Nurmijärvi) on suomalainen jääkiekkoilija, joka edustaa II-divisioonassa pelaavaa Kurra Hockeyta. Hän on pelipaikaltaan keskushyökkääjä, mutta osaa pelata myös laidassa.
Ura > Maajoukkueura

Tuomisto on pelannut yhden poikien maaottelun.
Muuta

Tuomiston pikkuveli Samu pelaa Kiekko-Vantaan A-nuorissa. Veljesten isä Martti Tuomisto pelasi 1980-luvulla puolustajana Jokereiden SM-liigajoukkueessa.
Tonnikalat

| Tonnikalat |
| --- | --- |
 Tonnikaloja (Thunnus thynnus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Makrillikalat Scombriformes
Alalahko::  Scombroidei
Heimo::  Makrillit Scombridae
Alaheimo::  Scombrinae
Tribus::  Tonnikalat Thunnini  Starks, 1910
Katso myös
   Tonnikalat Commonsissa 
Infobox OKNimi-testi OK: 
Tonnikalat (Thunnini) on makrillien (Scombridae) heimoon kuuluva meressä elävien kalojen tribus. Useimmat niistä kuuluvat aitotonnikalojen (Thunnus) sukuun. Suurin lajeista, varsinainen tonnikala, voi kasvaa yli neljämetriseksi ja painaa lähes 700 kiloa.
Tonnikalat ovat erittäin nopeita uimareita (on mitattu 77 km/h nopeuksia). Useat tonnikalalajit pystyvät ylläpitämään useita asteita korkeampaa ruumiinlämpöä kuin ympäröivän veden lämpötila. Ne voivat kohottaa verensä lämpötilaa meren lämpötilaa korkeammaksi lihastoiminnoilla. Tästä syystä ne voivat elää viileämmissä vesissä ja laajemmilla alueilla. Tonnikalojen lihan väri poikkeaa kalojen yleisestä lihan väristä valkoisesta; väri vaihtelee vaaleanpunaisesta tummanpunaiseen. Tonnikalojen lihaskudos sisältää normaalia suurempia määriä happea sitovia myoglobiinimolekyylejä.
Tonnikalojen kaupallinen merkitys on suuri. Eräitä tonnikalalajeja, kuten varsinaista tonnikalaa, sinievätonnikalaa ja isosilmätonnikalaa, kalastetaan liikaa. Kalastus on vähentänyt dramaattisesti tonnikalakantoja Atlantilla, Tyynellä valtamerellä ja Välimerellä. Eräät muut tonnikalalajit eivät sen sijaan ole välittömässä vaarassa.
Markkinoille on tulossa enenevässä määrin tonnikalaa, jota on kasvatettu verkkoaltaissa. Tonnikalafarmeilla kasvatetaan varsinaista tonnikalaa (Thunnus thynnus) Välimeren alueella, Pohjois-Amerikassa ja Japanissa sekä sinievätonnikalaa (Thunnus maccoyii) Australiassa.
Tonnikalat ovat luonnon ravintoketjussa korkealla tasolla ja niiden elimistöön kertyy sen takia ympäristömyrkkyjä kuten raskasmetalleja. Elohopean pitoisuudet voivat joillakin lajeilla kasvaa varsin suuriksi, kuten varsinaisella tonnikalalla ja valkotonnikalalla. Tämän takia  Yhdysvaltain elintarvike- ja lääkevirasto FDA antoi vuonna 2004 ohjeet raskaana olevien ja imettävien naisten ja pikkulasten tonnikalan käytön rajoittamiseksi. Suurin osa purkitetusta tonnikalasta on kuitenkin boniittia, jonka elohopeapitoisuus on pieni.
Käyttö

Suomessa käytettävä tonnikala on yleensä boniittia ja sitä saa esimerkiksi purkitettuna öljyyn, veteen tai johonkin mausteliemeen säilöttynä.
Tonnikalaa käytetään esimerkiksi pizzoissa, salaateissa ja pastan kanssa sekä sushissa. Tonnikalaa saa joistain isommista elintarvikeliikkeistä pakasteena ja myös tuoreena kalatiskiltä.